Churchill (tenk)

**Churchill** *(službeno eng. Infantry Tank Mark IV Churchill)* je bio britanski teški pješadijski tenk u Drugom svjetskom ratu. Prvi je britanski tenk koji je projektiran za vrijeme rata.

Nasljednik Churchilla je trebao biti teški tenk Black Prince, ali projekt nije stigao dalje od prototipa.

## Razvoj i proizvodnja 
Pet prototipa je izrađeno u Belfastu sredinom 1940. godine. Bili su dizajnirani po uzoru na Markove iz Prvog svjetskog rata, što je u ono vrijeme već bio zastarjeli koncept. Imali su dugo tijelo kako bi mogli prelaziti preko širih rovova i trebali su biti naoružani s dva 2-pounder topa montiranih na obje strane vozila, iako oni nikada nisu postavljeni. Koncept nije prihvaćen za serijsku proizvodnju, ali je nekim dijelom iskorišten na razvoju novog tenka, Churchill.

mini|lijevo|200px|Churchill I

Nakon početka rata, projektiranje svih tenkova je bilo požurivano, pa tako i Churchilla od kojeg su očekivanja bila velika. Projektantima je dan rok da u godinu dana dovrše proizvodni model novog tenka. Zbog toga je u prvim proizvodnim verzijama bilo mnogo mehaničkih problema i kvarovi su bili česti. Gabariti tenka su bili određeni mogućnostima tadašnje željezničke mreže. Prvi model je proizveden 1941. naoružan s 2 pounder topom montiranim u kupolu i 76,2&nbsp;mm haubicom u prednjem dijelu tijela za blisku artiljerijsku podršku pješadije. Zbog debelog oklopa i solidne terenske pokretljivosti (iako spor) bio je jedan od najboljih britanskih tenkova u ratu. Tokom rata su ispravljani određeni nedostaci i tenk je poboljšavan. Verzija Churchill III se pojavila u martu 1942. i bila je naoružana većim 6-pounder topom montiranim u redizajniranu kupolu. Slijedile su daljnje poboljšane verzije, sve do Churchilla VII naoružanog s 75&nbsp;mm topom i podebljanim prednjim oklopom, sada debljine do 150&nbsp;mm. Jedan od posljednjih, Churchill VIII je bio naoružan haubicom kalibra 95&nbsp;mm. Raniji modeli su također bili modernizirani i dodatno oklopljeni. U sjevernoj Africi, 120 Churchilla IV je naoružano topom kalibra 75&nbsp;mm i Browning mitraljezima skinutih s onesposobljenih M4 Shermana. Nazvani su N.A. 75 i korišteni su u invaziji na Italiju. Tokom rata ukupno je proizvedeno 5640 tenkova.

## Borbena upotreba 
Churchilli su prvi puta korišteni u desantu na Dijep u augustu 1942., ali ti tenkovi (pretežito Churchilli I i III) se nisu mogli pokazati u borbi jer je većina desantnih čamaca bilo onesposobljeno prije dolaska do obale. Samo je nekoliko tenkova stiglo do obale. Velik broj Churchilla III je dopremljeno sovjetima u kolovozu 1942., a u listopadu tri su Churchilla korištena u bitci kod El Alameina. Njihovo borbeno djelovanje u Tunisu je bilo vrlo uspješno, kao i u Italiji. Nekoliko brigada sastavljenih od Churchilla (do maksimalno tri nakon iskrcavanja u Normandiji) je sudjelovalo u borbama na sjeverozapadu Europe, gdje se njihov debeo oklop pokazao vrlo korisnim, ali su njihovi topovi u odnosu na njemačke bili preslabi.

## Posebna vozila 
Churchill je kao najpopularniji britanski tenk bio preinačen u mnoga posebna vozila za specijalne namjene. Neke od inačica su bile:

***Churchill Oke/Crocodile** - jedna strojnica je zamijenjena bacačem plamena
***Churchill AVRE** (Armoured Vehicle Royal Engineers) - vozila naoružana minobacačem kalibra 290&nbsp;mm, opremljena svežnjem za prelazak preko rovova i ostalom opremom
***Churchill ARV** (Armoured Recovery Vehicle) - oklopno vozilo za popravke
***Churchill ARK** (Armoured Ramp Carrier) - oklopni nosač mosta
***Churchill AMRA** (Anti-Mine Roller Attachment) - čistač mina za montiranim raznim sustavima za aktiviranje mina
***Churchill Kangaroo** - teški oklopni transporter

Datoteka:Churchill Crocodile.JPG|Churchill Crocodile
Datoteka:Churchill VII AVRE With Fascine.jpg|Churchill AVRE
Datoteka:Tanks and Afvs of the British Army 1939-45 KID2482.jpg|Churchill AVR
Datoteka:Armoured Ramp Carrier 02.jpg|Churchill ARK
Datoteka:Churchill Kangaroo tank.jpg|Churchill Kangaroo

## Reference 
Kategorija:Britanski tenkovi u Drugom svjetskom ratu